Document ID: 31993R1403

ΚΑΝΟΝΙΣΜΟΣ (ΕΟΚ) αριθ. 1403/93 ΤΗΣ ΕΠΙΤΡΟΠΗΣ της 8ης Ιουνίου 1993 για την αποδέσμευση των εγγυήσεων όσον αφορά ορισμένα πιστοποιητικά ΣΜΣ και πιστοποιητικά εισαγωγής ΣΜΣ που εφαρμόζονται στην Πορτογαλία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 3817/92 του Συμβουλίου της 28ης Δεκεμβρίου 1992 για τον καθορισμό των γενικών κανόνων εφαρμογής του συμπληρωματικού μηχανισμού που εφαρμόζεται στις παραδόσεις προϊόντων στην Ισπανία πλην των οπωροκηπευτικών (1), και ιδίως το άρθρο 9,
τον κανονισμό (ΕΟΚ) αριθ. 3792/85 του Συμβουλίου της 20ής Δεκεμβρίου 1985 για τον καθορισμό του καθεστώτος που εφαρμόζεται στις συναλλαγές γεωργικών προϊόντων μεταξύ της Ισπανίας και της Πορτογαλίας (2), όπως τροποποιήθηκε τελευταία από τον κανονισμό (ΕΟΚ) αριθ. 3296/88 της Επιτροπής (3), και ιδίως το άρθρο 13,
Εκτιμώντας:
ότι ο κανονισμός (ΕΟΚ) αριθ. 3817/92 εφαρμόστηκε, στις παραδόσεις στην Πορτογαλία, από τον κανονισμό (ΕΟΚ) αριθ. 744/93 του Συμβουλίου (4)-
ότι ο κανονισμός (ΕΟΚ) αριθ. 743/93 του Συμβουλίου (5) περιόρισε από την 1η Απριλίου 1993 τον κατάλογο των προϊόντων που υπάγονται στο καθεστώς του συμπληρωματικού μηχανισμού στις συναλλαγές (ΣΜΣ)-
ότι ο κανονισμός (ΕΟΚ) αριθ. 894/93 της Επιτροπής (6) καταργεί την εγγύηση για τα πιστοποιητικά ΣΜΣ που εφαρμόζονται, από την 1η Απριλίου 1993, στις παραδόσεις στην Πορτογαλία ζωντανών βοοειδών-
ότι υπάρχουν προϊόντα στα οποία δεν εφαρμόζονται τα πιστοποιητικά ΣΜΣ, τα οποία ισχύουν μετά τις 31 Μαρτίου 1993, δεν χρησιμοποιήθηκαν στο σύνολό τους ή εν μέρει- ότι υπάρχουν πιστοποιητικά ΣΜΣ τα οποία εκδόθηκαν πριν από την 1η Απριλίου 1993 για τα οποία δεν είναι υποχρεωτική η σύσταση εγγυήσεως από την 1η Απριλίου 1993- ότι πρέπει, συνεπώς, να ληφθούν μέτρα ώστε αν αποδεσμευθούν οι εγγυήσεις που συστάθηκαν κατά την κατάθεση της αιτήσεως χορηγήσεως των πιστοποιητικών αυτών-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Όσον αφορά τα πιστοποιητικά ΣΜΣ και τα πιστοποιητικά εισαγωγής ΣΜΣ που εφαρμόζονται στις συναλλαγές με την Πορτογαλία των οποίων η ισχύς δεν έχει λήξει την 1η Απριλίου 1993, οι εγγυήσεις που έχουν συσταθεί αποδεσμεύονται, σύμφωνα με τις διατάξεις του άρθρου 27 παράγραφος 2 του κανονισμού (ΕΟΚ) αριθ. 2220/85 της Επιτροπής (7)-
Οι διατάξεις του προηγούμενου εδαφίου δεν εφαρμόζονται για τα πιστοποιητικά ΣΜΣ και τα πιστοποιητικά εισαγωγής ΣΜΣ που αφορούν τα πορτοκάλια και τα μήλα πλην των μήλων για μηλίτη.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Απριλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Ιουνίου 1993.

Labels: 3
17
18
6